Kampentrikken

Kampentrikken var en trikkelinje i Oslo som betjente Kampen på byens østkant.

Kampentrikken ble opprettet av Kristiania Sporveisselskab i 1900 som sidespor til Gamlebylinjen fra Grønland og opp Motzfeldts gate, Tøyengata og Hagegata til Brinken. Strekningen var enkeltsporet frem til 1921. Nordgående løp ble da etablert langs Tøyengata fra Grønland, mens løpene gikk parallelt fra der eksisterende løp kom inn i Tøyengata.

Gamlebylinjen fikk i 1957 ny trasé gjennom Schweigaards gate, og da linjen over Grønland ble lagt ned i 1960, ble Kampentrikken lagt ned. Strekningen trafikkeres i dag av buss nummer 60.

 Referanser 

Kategori:Oslotrikkens linjer
Kategori:Bydel Gamle Oslo
Kategori:Jernbanestrekninger åpnet i 1900
Kategori:1900 i Norge
Kategori:Jernbanestrekninger nedlagt i 1960
Kategori:Oslos samferdselshistorie